**SVET, V KATEREM ŽIVIMO**

Živimo v fantastičnem svetu. Ponuja nam neskončno možnosti za zabavo, novo tehnologijo, obilico hrane, dobro šolstvo in zdravstvo, potovanja … in zato se tega življenja veselim.

Svet, v katerem živimo, je poln tehnologije. Poznamo navadne računalnike, tablične in prenosne. Uporabljamo jih doma, v šoli, službi, skratka povsod. S pomočjo računalnika se lahko šolamo, komuniciramo s prijatelji, pišemo razne dokumente, izdelujemo tabele, itd. Zdaj, ko razsaja virus Covid-19, so nam računalniki prišli zelo prav za šolanje in delo od doma. Učitelji so nam predavali šolsko snov s pomočjo videoklica, nam pošiljali naloge v spletne učilnice ter nam bili na razpolago preko videopovezave. Tako smo lahko kljub nevarnemu virusu sledili pouku naprej. Bilo mi je všeč, pogrešal pa sem druženje s sošolci. Ko pa smo v šoli, nam snov razlagajo s pomočjo interaktivnih tabel. Poleg računalnikov veliko uporabljamo tudi telefone. Potrebujemo jih za klicanje in sporazumevanje med ljudmi, pisanje sms sporočil. Na telefonih imamo nameščene razne aplikacije, kot so fotoaparat, e-pošta, videokamera, snapchat, viber, facebook in še veliko tega. Tudi v trgovino nam ni treba več iti tako pogosto, večino stvari lahko naročimo in plačamo kar preko spleta, dostavijo nam pa jih na dom. Imamo pametne ure, ki nam poleg točnega časa in datuma štejejo korake, nam merijo srčni utrip in pulz. Povezane so z našimi telefoni. Na njej vidimo tudi, kdo nas kliče, nam pošlje sporočila in še veliko tega.

Vsakodnevno uporabljamo barvne televizije, ki nam omogočajo gledanje risank, filmov, različnih oddaj iz vsega sveta. V današnjem svetu so ekrani veliki, tanki in večinoma povezani z internetom.

Tudi pečice, ki nam pomagajo pri pripravi hrane, so pametne. Z zamikom lahko spečemo, in pripravimo različne obroke. Imamo tudi mikrovalovno pečico. Z njo si že pripravljen obrok na hitro segrejemo in pojemo.

Danes imamo tudi pametne sesalce. Sesalec, ki ga vklopiš in se sam premika po hiši ter sproti sesa prah. Obstaja tudi tak sesalec, ki pomije tla.

Zelo pomembni so tudi avtomobili, s katerimi se pripeljemo na katerokoli točko želimo. Poznamo električne in na bencin. Avtomobili v današnjem svetu so moderni, lepi, dragi in jih je veliko na izbiro. Premikamo se lahko tudi s kolesi in skiroji, ki so poleg navadnih lahko tudi električni. Ker so cenovno dragi, niso vsem dostopni.

V tem svetu mi je všeč, da si lahko prostovoljno izbiramo, v katere šole želimo. Izberemo si službo, ki nam je všeč, potujemo, kamor koli želimo, se prosto gibljemo okoli.

Ko bom velik, bom zobozdravnik. Pomagal bom ljudem in jim zdravil zobe. Ni mi všeč, ko me boli zob, zato jim bom omogočil, da te bolečine ne bodo občutili.

V svetu, v katerem živimo, je tudi zdravstvo dobro urejeno. Veliko se dela na preventivnih pregledih, zato prej odkrijejo bolezni in jih uspešno zdravijo. Uporabljajo se razne preiskave, kot so magnetna resonanca, ct, ultrazvok ter razna slikanja. Za zdravila prejmeš elektronski recept, ki je viden na tvoji kartici. Tudi napotnice za preglede so elektronske.

Na izbiro imamo veliko turističnih aranžmajev. Na dopust lahko gremo z avtom, avtobusom, vlakom ali letalom. Nekateri ljudje se tudi v službe vozijo z letalom.

Svet, v katerem živimo, mi je všeč in ga ne bi prav veliko spreminjal. Odraščam v svetu, polnem tehnologije in to mi je všeč. Včasih si želim, da ne bi bilo toliko tehnologije, saj je slaba za naše zdravje, ker smo premalo na zraku. Všeč pa mi je, da ko mi je dolgčas, igram igrice s prijatelji.

Rad imam ta svet in upam da bo čim dlje časa tak, kot je.

Teo Bubnik, 7. a

Mentorica:

Natalija Fabec

Koper, april 2021